wickkiey/tamil-wikipedia-markdown huggingface dataset:
# இறைவனுக்கான மரியாதை முறை

**இறைவனுக்கான மரியாதை முறைகள்** என்பது இந்து சமயத்தில் உபசாரங்கள் என அழைக்கப்படுகிறது. இந்த உபசார முறைகள் அரசர்களின் வருகையின் பொழுது கைடைபிடிக்கப்பட்டு வந்த காலத்தில் இறைவனுக்கு உகந்த முறையில் மாற்றம் செய்து கோயில்களில் கடைபிடிக்கப்பட்டன.  

இந்த மரியாதை முறைகள் கடைபிடிக்கப்படுகின்ற எண்ணிக்கையின் அடிப்படையில் சமஸ்கிருத மொழியில் பெயரிடப்படுள்ளன.  

1. பஞ்சோபச்சாரம் - ஐந்து
1. ஷடோபச்சாரம் - ஆறு
1. தாசோபச்சாராம் - பத்து
1. துவாதசபச்சாரம் - பன்னிரண்டு
1. ஷோடோசுபச்சாரம்-பதினாறு
1. அஷ்டத்ரிம்சத்பசாரம் - முப்பத்து எட்டு
1. சதுஷ்ஷஸ்திபச்சாரம் -அறுபத்து நான்கு

## பஞ்சோபச்சாரம்
மனிதன் வாழ்விற்கு அடிப்படை ஆதாரங்களாக விளங்கும் நிலம், நீர், நெருப்பு, காற்று மற்றும் ஆகாயம் எனும் ஐந்து வசதிகளை வழங்கிய கடவுளுக்கு நன்றி செலுத்தும் விதமாக இந்து சமயத்தைச் சேர்ந்தவர்கள் தங்கள் வழிபாட்டில் தாங்கள் வணங்கும் கடவுளுக்கு ஐந்து விதமான செயல்களைச் செய்கின்றனர். இது **பஞ்சோபசாரம்** எனப்படுகிறது.  

அவை  
1. சுவாமி சிலை அல்லது படத்துக்கு சந்தனமிடுதல்
1. பூக்கள் கொண்டு பூசித்தல்
1. தீபமேற்றிக் காட்டுதல்
1. தூபம் போடுதல்
1. நைவேத்தியம் (உணவு) படைத்தல்

-இவற்றில் சந்தனமிடுதல் நிலத்தையும் (பிருதிவி தத்துவம்) , பூக்கள் போட்டு அர்ச்சனை செய்வது ஆகாயத்தையும், தீபம் காட்டுதல் நெருப்பையும், தூபமிடுதல் வாயுவையும், உணவு படைத்தல் நீரையும் குறிக்கிறது.  

## தசோபசாரம்
**தசோபசாரம்** என்பது இந்து மதத்தில் இறைவனுக்கு செய்யப்படும் பத்துவகையான உபசார முறைகளாகும். வடமொழியில் தசம் என்பது பத்து என்ற எண்ணிக்கையை குறிக்கின்றது. உபசாரங்களை கிரியைகள் எனவும் கூறுவர், எனவே தசகிரியைகள் என்று மறுபெயரிட்டும் இது அழைக்கப்படுகிறது.  

## துவாதச உபசாரங்கள்

**துவாதச உபசாரங்கள்** என்பவை இந்துக் கடவுள்களுக்கு செய்யப்படும் பன்னிரெண்டு வகையான உபசாரங்களைக் குறிப்பதாகும். இவை பதினாறு வகையான உபசாரமுறையான சோடச உபசாரத்திலிருந்து ஆஸனம் (இ௫க்கை) ஸ்வாகதம் (வரவேற்றல்) வஸ்த்ரம் (ஆடை) பூஷா (அணிகள்) ஆகியவை நீங்களாக உள்ள பன்னிரு உபசாரங்களாகும். இவ்வுபசார முறையானது த்வாதச உபசாரா எனவும் அழைக்கப்படுகிறது.  

## சோடச உபசாரம்
**சோடச உபசாரம்** என்பது இந்து கோவில்களில் இறைவனுக்கு நைவேத்யத்தினை தொடர்ந்து செய்யப்படும் பதினாறு வகையான உபசாரங்களாகும். இதனை **சோடச உபசார பூஜை**, **சோடச தீபாராதனை**, **சோடச தீபாராதனை உபசாரம்** எனவும் அழைப்பர். தஞ்சை நால்வரில் ஒருவரான சிவானந்தம் என்பவர் இப்பூஜைக்கு நிருத்ய நியதிகளையும் முறைகளையும் உருவாக்கியவராக அறியப்பெறுகிறார்.  

இந்த உபசார முறைகள் பண்டைய இந்தியாவில் அரசர்களுக்கு செய்யப்பட்டவையாகும். பின்பு அவைகள் இறைவனுக்கு செய்யப்படுபவைகளாக மாற்றப்பட்டன.  

## அஷ்ட த்ரிம்சத் உபசாரங்கள்
**அஷ்ட த்ரிம்சத் உபசாரங்கள்** என்பவை இந்து சமயக் கடவுளுக்கு செய்யப்படும் முப்பத்து எட்டு உபசார முறைகளைக் குறிப்பதாகும். இவ்வுபசார முறையானது அஷ்ட த்ரிம்சத் உபசாரா என்றும் அழைக்கப்படுகிறது.  

## சதுஷ்டி உபசாரங்கள்
சதுஷ்டி உபசாரங்கள் என்பது இந்துக் கடவுள்களுக்கு செய்யப்படும் அறுபத்து நான்கு உபசாரங்களை குறிப்பதாகும். இது சதுஷ்-சஷ்டி உபசார பூஜை எனவும் அழைக்கப்படுகிறது. இப்பூசை முறையானது சக்தி வழிபாட்டிற்கு மட்டும் உரியதாகும்.  

## இவற்றையும் காண்க

## ஆதாரங்கள்
# இந்தியத் தேர்தல்கள் 2024



**இந்தியாவில் 2024 தேர்தல்களில்** பொதுத் தேர்தல் மற்றும் மாநிலங்களவை, மாநில சட்டப் பேரவைகள், ஊராட்சி மன்றங்கள் மற்றும் நகர்ப்புற உள்ளாட்சி அமைப்புகளுக்கான தேர்தல்கள் ஆகியவை அடங்கும் என்று எதிர்பார்க்கப்படுகிறது.  

## பொதுத் தேர்தல்

18வது மக்களவையை அமைப்பதற்கு 2024ல் பொதுத் தேர்தல் நடைபெற உள்ளதாக இந்திய ஊடக அறிக்கை குறிப்பிடுகிறது.  

| 19 ஏப்ரல் – 1 சூன் 2024 | இந்தியா | தேசிய ஜனநாயகக் கூட்டணி | நரேந்திர மோதி | தேசிய ஜனநாயகக் கூட்டணி | நரேந்திர மோதி |
| --- | --- | --- | --- | --- | --- |

## சட்டப் பேரவைத் தேர்தல்கள்

இந்திய ஊடக அறிக்கை 2024 இல் பின்வரும் சட்டப் பேரவைகளுக்கான தேர்தல்களைக் குறிக்கிறது.  

| தேதி(கள்) | மாநிலம் | முந்தைய அரசு | தேர்தலுக்கு முன் முதல்வர் | பிந்தைய அரசு | முதல்வராகத் தெரிவு | வரைபடங்கள் |
| --- | --- | --- | --- | --- | --- | --- |
| 19 ஏப்ரல் 2024 | அருணாச்சல பிரதேசம் | பாரதிய ஜனதா கட்சி | பெமா காண்டு | பாரதிய ஜனதா கட்சி | பெமா காண்டு |  |
| சிக்கிம் | சிக்கிம் கிராந்திகாரி மோர்ச்சா | பிரேம் சிங் தமாங் | சிக்கிம் கிராந்திகாரி மோர்ச்சா | பிரேம் சிங் தமாங் |  |  |
| பாரதிய ஜனதா கட்சி |  |  |  |  |  |  |
| 13 மே 2024 | ஆந்திரப் பிரதேசம் | ஒய். எஸ். ஆர். காங்கிரஸ் கட்சி | எ. ச. ஜெகன் மோகன் ரெட்டி | தெலுங்கு தேசம் கட்சி | நா. சந்திரபாபு நாயுடு |  |
| 13 மே – 1 சூன் 2024 | ஒடிசா | பிஜு ஜனதா தளம் | நவீன் பட்நாய்க் | பாரதிய ஜனதா கட்சி | முடிவு செய்ய வேண்டும் |  |
| செப்டம்பர் 2024க்கு முன் | சம்மு காசுமீர் | குடியரசுத் தலைவர் ஆட்சி | முடிவு செய்ய வேண்டும் |  |  |  |
| அக்டோபர் 2024* | அரியானா | பாரதிய ஜனதா கட்சி | நயாப் சிங் சைனி |  |  |  |
| மகாராட்டிரம் | பாரதிய ஜனதா கட்சி | ஏக்நாத் சிண்டே |  |  |  |  |
| சிவ சேனா |  |  |  |  |  |  |
| தேசியவாத காங்கிரசு கட்சி |  |  |  |  |  |  |
| நவம்பர்/திசெம்பர் 2024* | சார்க்கண்டு | மகாகத்பந்தன் | சம்பாய் சோரன் | } |  |  |
சட்டப் பேரவை பதவிக்காலத்திற்கான தற்காலிக அட்டவணை. ஆதாரம்: இந்தியாவில் தேர்தல்கள்  

## மேலும் பார்க்கவும்

- 2023 இந்தியச் சட்டமன்றத் தேர்தல்கள்
- மாநிலங்களவைத் தேர்தல்கள் 2024
- இந்தியத் தேர்தல்கள் 2025
# மௌனோற்சவம்

**மௌனோற்சவம்** என்பது சைவ சமயத்தின் முழுமுதற் கடவுளான சிவபெருமானின் மறைத்தல் தொழிலை நிகழ்த்துகின்றதாகும். தீர்த்தத்திருவிழாவும் மறைத்தலை குறிக்க கூடிய உற்சவமாகும்.  

## வகைகள்
மௌனமாவது வாக்குமோனம், கரணமோனம், காட்ட மோனம், சுழுத்திமோனம் என நான்கு வகைப்படும்.  

1. வாக்கு மௌனம் - வாய் பேசாதிருத்தல்
1. கரண மௌனம் - காது முதலிய இந்திரியங்கள் ஒருவழிப்பட்டு அடக்கியிருத்தல்
1. காட்ட மௌனமாவது - சரீரம் அசையாதிருத்தல்
1. சுழுத்தி மௌனம்

சப்தம் ஏற்படுத்தாமல் இருப்பது மௌனமாகும். சத்தமின்றி இருப்பதில் பூரண அமைதி உருவாகிறது. மௌனத்தின் தன்மை பூரண அமைதியாகும்.  

காட்டமௌனத்தின் படி சரீரம் எனும் உடல் அசையாது இருக்க வேண்டும். அசைகின்ற ஒன்றால்தான் சத்தம் எழுகிறது. உடல் அசைவற்று இருக்கையில் மௌனம் பிறக்கிறது.  

## இவற்றையும் காண்க

- மௌன விரதம்

## ஆதாரங்கள்
# போயகொண்டா கங்கம்மா



**போயகொண்ட கங்கம்மா** (*Boyakonda Gangamma*) என்பது ஆந்திரப் பிரதேசம், மதனப்பள்ளியிலிருந்து 20 கி.மீ. மற்றும் பெங்களூரில் இருந்து 150 கி.மீ. தொலைவில் உள்ள போயகொண்டாவில் உள்ள **கங்கம்மா தேவியைக்** ( சக்தியின் அவதாரம்) குறிப்பதாகும். இது இந்தியாவின் ஆந்திரப் பிரதேச மாநிலம், சித்தூர் மாவட்டம், புங்குனூர் தாலுகாவில், திகுவப்பள்ளி பஞ்சாயத்து, சௌடேபள்ளி மண்டலத்தில் உள்ளது. இங்கு இந்து புனித யாத்திரை மையமும் உள்ளது.  

## வரலாறு
நூற்றாண்டுகளுக்கு முன்பு போயர் மற்றும் பால ஏகாரி ஆகிய இன மக்கள் இல்லாக்கு பகுதியைச் சுற்றிய காட்டுப்பகுதியில் வாழ்ந்து வந்தனர். இவர்கள், அவர்கள் வெகுண்டெழுந்து நவாப்களின் அடக்குமுறை மற்றும் எதேச்சதிகார ஆட்சியை எதிர்த்தனர். முஸ்லீம் வீரர்களுக்கு பதிலடி கொடுத்து அவர்களை விரட்டியடித்தனர். கொல்கொண்டா நவாப் கிளர்ச்சியை நசுக்க கூடுதல் படைகளை அனுப்பி வைத்ததோடு தானும் விரைந்தார்... பழங்குடியினர் முஸ்லீம் இராணுவத்தின் தாக்குதலைத் தாங்க முடியாமல் காட்டுக்குள் ஓடி வந்து குன்றின் அருகே சாஷ்டாங்கமாக வணங்கி அவர்களைக் காப்பாற்ற எல்லாம் வல்ல இறைவனிடம் பிரார்த்தனை செய்தனர். சக்தி தேவியின் சக்திரூபம் மலையிலிருந்து இறங்கி, பழங்குடியினரைக் கேடயமாக்கி, நவாபின் படையை நசுக்கி படைவீரர்களின் தலையை ஆலமரக்கிளைகளில் கட்டியதாக அப்பகுதி மக்கள் கூறுகின்றனர். போயர்கள் மற்றும் பாலா ஏகாரி இணைந்து வெற்றி பெற்ற பின்னர், கங்கம்மா கோவிலை கட்டினார்கள், அது அவர்களை தீய சக்திகளிடம் இருந்து காப்பாற்றி, பல நூற்றாண்டுகளாகப் புகழ் பெற்றது. அந்தப் பகுதியில் போயர்களும், பால ஏகாரிகளும் ஆதிக்கம் செலுத்தி அம்மாவாருக்கு சேவை செய்கின்றனர்.  

## தெய்வீகத் தன்மை
பக்தர்களுக்கு அருள்பாலிக்கும் இந்த அம்மன், இங்குள்ள பழங்கால மக்களான *போயர்கள்* என்று அழைக்கப்பட்டவர்களால் கண்டுபிடிக்கப்பட்டதாக நம்பப்படுகிறது, அன்றிலிருந்து அவர்கள் அம்மனுக்கு பக்தியோடு தங்கள் பிரார்த்தனைகளைச் செய்து வருகின்றனர்.  

## ஆலயம்
மலையின் உச்சியில் அமைந்துள்ள பல பழமையான கோவில்களில் கங்கம்மா தேவியின் ஆலயமும் ஒன்று. "பாயீகொண்டா" என உச்சரிக்கப்படும் "பாய்கொண்டா" என்ற வார்த்தைக்கு கிணறு உள்ள மலை என்று பொருள். இந்த கிணற்றின் அருகே தேவி வாசம் செய்வதால் மிகவும் சக்தி வாய்ந்ததாக நம்பப்படுகிறது. இந்த தெய்வம் அனைத்து தீமைகளையும் அழிக்கும் என்று அறியப்படுகிறது, மேலும் அவளை உண்மையாக வணங்குபவர்கள் வெற்றி பெறுவார்கள். இவரது கோவில் வெங்கடேஸ்வரரின் சகோதரிக்கு அர்ப்பணிக்கப்பட்டுள்ளது.
# மேனிசு


***மேனிசு*** (*Manis*) என்பது தெற்காசிய மற்றும் கிழக்கு ஆசிய எறும்புத் தின்னி/அலங்குப் பேரினமாகும். இது **ஆசிய எறும்புத்தின்னி** துணைக் குடும்பமான மேனினேவிலில், மேனிடே குடும்பத்தில் உள்ளது.  

## சொற்பிறப்பியல்
கரோலஸ் லின்னேயஸ் (1758) நியோ-லத்தீன் பேரினப் பெயரான *மேனிசு* என்ற இலத்தீன் ஆண்பால் பன்மையின் பெயரைப் பெண்பால் ஒருமை வடிவமாகக் கண்டுபிடித்தார். இது விலங்கின் விசித்திரமான தோற்றத்திற்குப் பிறகு ஒரு வகை ஆவிக்கான பண்டைய உரோமானியப் பெயராகும்.  

## வகைப்பாட்டில்

- துணைக்குடும்பம்: **மேனினே** (ஆசிய அலங்கு)
  - பேரினம்: ***மேனிசு*** (ஆசிய அலங்கு)
    - *மேனிசு கிராசிகாடாடா* (இந்திய அலங்கு)
    - *மேனிசு பெண்டாடாக்டைலா* (சீன அலங்கு)
    - *மேனிசு சிற்.* (இசுகேல் எச்.4 & இசுகேல் எச். 8)
    - † *மேனிசு அங்கரிகா*
    - † *மேனிசு லிடேக்கேரி*
    - துணைப்பேரினம்: ***பாராமேனிசு***
      - *மேனிசு குலியோனென்சிசு* (பிலிப்பீன்சு அலங்கு)
      - *மேனிசு சாவானிகா* (சுண்டா அலங்கு)
      - † *மேனிசு பேலியோஜாவனிகா* (ஆசியப் பெரும் அலங்கு)

## தொகுதிவரலாறு
மேனிடே குடும்பத்தில் மேனிசு பேரின தொகுதி வரலாறு
# நித்தியக் கிரியை

**நித்தியக் கிரியை** என்பது சிவாகமங்களில் சொல்லப்பட்ட விதிமுறைகளுக்கேற்ப நடைபெறும் சைவக் கிரியைகளின் ஒன்றாகும். இவை சிவாலயங்களில் தினமும் நடைபெறும் கால பூசைகளை குறிப்பதாகும். நித்தியம் என்றால் எப்போதும் என்று பொருள். தொடர்ந்து நடைபெறுகின்ற கிரியைகளை நித்தியக் கிரியைகள் எனலாம்.  

பரார்த்தக் கிரியைகளை நித்தியக் கிரியை, நைமித்தியக் கிரியை என இரு வகையாகப் பிரிக்கலாம். நித்தியக் கிரியை என்பது ஆலயத்தில் தினமும் நடைபெறும் கிரியைகளைக் குறிக்கும். உதாரணமாக நித்திய பூஜை, நித்திய அக்கினிகார்யம், நித்திய பலி, நித்திய உற்சவம் என்பனவாகும்  

தமிழ்நாட்டில் உள்ள சிவாலயங்களில் கால பூஜைகள் தினமும் தவறாமல் நடத்தப்பட்டு வருகின்றன. சில ஆலயங்களில் ஐந்து கால பூஜைகள், சில ஆலயங்களில் ஆறு கால பூஜைகள் நடைபெறுகின்றன.  

## ஆதாரங்கள்
# Module:Infobox/styles.css

/* */  
/*  
- This TemplateStyles sheet deliberately does NOT include the full set of
- infobox styles. We are still working to migrate all of the manual
- infoboxes. See MediaWiki talk:Common.css/to do#Infobox
- DO NOT ADD THEM HERE
- /
/*  
- not strictly certain these styles are necessary since the modules now
- exclusively output infobox-subbox or infobox, not both
- just replicating the module faithfully
- /
.infobox-subbox {  
padding: 0;  
: ;  
margin: -;  
width: auto;  
min-width: 100%;  
font-size: 100%;  
clear: ;  
float: ;  
background-color: transparent;  
}  

.infobox-3cols-child {  
margin: auto;  
}  

.infobox .navbar {  
font-size: 100%;  
}  

/* Dark theme: William_Wragg, Coral_Castle */  

@media screen {  
html.skin-theme-clientpref-night .infobox-full-data:not(.notheme) > div:not(.notheme)[style] {  
background: #1f1f23 !important;  
/* switch with var( --color-base ) when supported. */  
color: #f8f9fa;  
}  
}  

@media screen and ( prefers-color-scheme: dark) {  
html.skin-theme-clientpref-os .infobox-full-data:not(.notheme) div:not(.notheme) {  
background: #1f1f23 !important;  
/* switch with var( --color-base ) when supported. */  
color: #f8f9fa;  
}  
}  

/* Since infobox is a table, many infobox templates take advantage of this to add columns and rows to the infobox itself rather than as part of a new table inside them. This class should be discouraged and removed on the long term, but allows us to at least identify these tables going forward  
Currently in use on: Module:Infobox3cols  
Fixes issue described in https://phabricator.wikimedia.org/F55300125 on Vector 2022.  
- /
@media (min-width: ) {  
body.skin--responsive .infobox-table {  
display: table !important;  
}  
body.skin--responsive .infobox-table > caption {  
display: table-caption !important;  
}  
body.skin--responsive .infobox-table > tbody {  
display: table-row-group;  
}  
body.skin--responsive .infobox-table tr {  
display: table-row !important;  
}  
body.skin--responsive .infobox-table th,  
body.skin--responsive .infobox-table td {  
padding-: inherit;  
padding-: inherit;  
}  
}
# வியாழன் பனிக்கட்டி நிலாக்கள் ஆய்வுக்கலம்


**வியாழன் பனிக்கட்டி நிலாக்கள் ஆய்வுக்கலம்** (*Jupiter Icy Moons Explorer*, **JUICE**, "யூசு") என்பது கோள்களுக்கு இடையேயான ஓர் ஆய்வு விண்கலமாகும், இது 2023 ஏப்ரல் 14 அன்று ஏர்பஸ் டிஃபென்ஸ் ஸ்பேசு என்ற முக்கிய ஒப்பந்தக்காரரைக் கொண்டு ஐரோப்பிய விண்வெளி நிறுவனத்தால் ஏவப்பட்டது. வியாழனின் மூன்று கலிலியன் நிலவுகளான கனிமீடு, கலிஸ்டோ, யூரோப்பா ஆகிய மூன்று நிலவுகளை ஆய்வு செய்ய இந்தப் பணி திட்டமிடப்பட்டுள்ளது. அவை அவற்றின் பனிக்கட்டி மேற்பரப்புகளுக்கு அடியில் குறிப்பிடத்தக்க திரவ நீரின் கூறுகளைக் கொண்டிருப்பதாகக் கருதப்படுகிறது, இதனால் அவை உயிரினங்கள் வாழக்கூடிய சூழலை உருவாக்கும். பனிக்கட்டி இல்லாத நிலவான எரிமலைச் செயலில் உள்ள ஐயோவில் இந்தத் திட்டம் கவனம் செலுத்தவில்லை.  

இவ்விண்கலம் 2023 ஏப்ரல் 14 அன்று 12:14 மணிக்கு 2034 திசம்பரில், விண்கலம் அதன் நெருக்கமான அறிவியல் பணிக்காகக் கனிமீடின் சுற்றுப்பாதையில் நுழையும், இதன் செயல்பாடுகளின் காலத்திலேயே நாசாவும் *யூரோப்பா கிளிப்பர்* என்ற திட்டத்தை 2024 இல் தொடங்கவிருக்கிறது.  

## காலக்கோடு
### ஏவுதலும் வழித்தடமும்
ஏவுகலன் 2023 ஏப்ரல் 14 12:14 மணிக்கு கயானா விண்வெளி மையத்தில் இருந்து ஏவப்பட்டது. இதனைத் தொடர்ந்து, வியாழனுக்கான வழித்தடத்தில் விண்கலத்தைச் செலுத்துவதற்காக பின்வரும் திட்டமிடப்பட்ட ஈர்ப்பு உதவிகள் பெறப்படும்: ஆகத்து 2024 இல் பூமி-சந்திரன் அமைப்பை அணுகல், ஆகத்து 2025 இல் வெள்ளியை அணுகல், செப்டம்பர் 2026 இல் பூமியின் இரண்டாவது அணுகல், இறுதியாக 2029 சனவரியில் பூமியின் அணுகல்.  

### வியாழனின் நிலாக்களுக்கு வருகை
சூலை 2031 இல் வியாழனின் அமைப்பிற்குள் வரும் போது, விண்கலம் 7.5 மணி நேரம் கழித்து வியாழனின் சுற்றுப்பாதையில் செருகுவதற்கான திட்டத்தில் முதலில் முதலில் கனிமீடை அணுகும். முதல் சுற்றுப்பாதை நீளமாக இருக்கும், அடுத்தடுத்த சுற்றுப்பாதைகள் காலப்போக்கில் படிப்படியாகக் குறைக்கப்படும், இதன் விளைவாக வியாழனைச் சுற்றி ஒரு வட்ட சுற்றுப்பாதை ஏற்படுகிறது.  

முதல் யூரோப்பா அணுகல் சூலை 2032 இல் நடைபெறும். வியாழனின் துருவப் பகுதிகளை ஆராய்வதற்கும் வியாழனின் காந்த மண்டலத்தை ஆய்வு செய்வதற்கும் விண்கலம் அதிக சாய்வான சுற்றுப்பாதையில் நுழையும்.  

### கனிமீடில் சுற்றுப்பாதை செருகல்
திசம்பர் 2034 இல், கனிமீடைச் சுற்றி ஒரு நீள்வட்ட சுற்றுப்பாதையில் விண்கலம் நுழையும். முதல் சுற்றுப்பாதை 5,000 கிமீ (3,100 மைல்) தொலைவில் இருக்கும். 2035 ஆம் ஆண்டில், கனிமீடின் மேற்பரப்பில் இருந்து 500 கிமீ (310 மைல்) உயரத்தில் உள்ள வட்ட சுற்றுப்பாதையில் விண்கலம் நுழையும். கனிமீடின் கட்டமைப்பையும் காந்த மண்டலத்தையும் மேலதிகமாக ஆராயும்.  

### கனிமீடில் திடமிடப்பட்டுள்ள சுற்றுப்பாதை விலக்கம்
விண்கலம் அதன் எஞ்சிய உந்துசக்தியை உட்கொள்ளும் போது, அது 2035 ஆம் ஆண்டின் இறுதியில் கனிமீடின் சுற்றுப்பாதையில் இருந்து விலக்கப்பட்டு கனிமீடின் மீது மோதுவதற்குத் திட்டமிடப்பட்டுள்ளது.
# ரிச்சா கோஷ்



**ரிச்சா கோஷ்** (பிறப்பு 28 செப்டம்பர் 2003) ஒரு இந்திய மகளிர் துடுப்பாட்ட வீரர் ஆவர் . தன் 16 வயதில், 2020 ஐசிசி மகளிர் இ20 உலகக் கோப்பைக்கான இந்திய அணியில் அவர் இடம் பெற்றார். 12 பிப்ரவரி 2020 அன்று,ஆத்திரரேலியாவில் நடந்த முத்தரப்புத் இ20 தொடரின் இறுதிப் போட்டியில் ஆஸ்திரேலியாவுக்கு எதிராக இந்தியாவுக்காக இ20- இல் அறிமுகமானார்.  

அவர் 21 செப்டம்பர் 2021 அன்று ஆஸ்திரேலியாவுக்கு எதிராக இந்தியாவுக்காக தனது ஒநாப- வில் அறிமுகமானார்.  

அவர் 2021–22 மகளிர் பிக் பாஷ் லீக் சீசனில் ஹோபார்ட் ஹரிகேன்ஸ் அணிக்காக விளையாடினார். ஜனவரி 2022 இல், அவர் நியூசிலாந்தில் நடைப்பெற்ற 2022 மகளிர் கிரிக்கெட் உலகக் கோப்பைக்கான இந்திய அணியில் இடம் பெற்றார். மேலும், 2023- இ20 உலகக்கோப்பைக்கான இந்திய அணியில் இவர் இடம் பெற்றார்.  

2023 ஆம் ஆண்டு நடைப்பெற்ற பெண்கள் பிரீமியர் லீக் (WPL) தொடருக்கான ஏலத்தில் ,ராயல் சேலஞ்சர்ஸ் பெங்களூர் (RCB) அணியால் ₹1.90 கோடிக்கு வாங்கப்பட்டார்.
# குஷ்டகி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | புன்டலீகப்பா ஈஸ்வரப்பா | இந்திய தேசிய காங்கிரஸ் |  |
| 1962 | காந்த ராவ் பீம் ராவ் தேசாய் | லோக் சேவக் சங்கம் |  |
| 1967 | புன்டலீகப்பா ஈஸ்வரப்பா | இந்திய தேசிய காங்கிரஸ் |  |
| 1972 | காந்த ராவ் பீம் ராவ் தேசாய் |  |  |
| 1978 | எம். கங்கன்ன பீமப்பா | இந்திரா காங்கிரஸ் |  |
| 1983 | ஹனுமகௌடா சேகரகௌடா | இந்திய தேசிய காங்கிரஸ் |  |
| 1985 | எம். எஸ். பாட்டீல் | ஜனதா கட்சி |  |
| 1989 | ஹனுமகௌடா சேகரகௌடா | இந்திய தேசிய காங்கிரஸ் |  |
| 1994 | கே. சரணப்பா | ஜனதா தளம் |  |
| 1999 | ஹசன்சாப் நபிசாப் தோத்திஹால் | இந்திய தேசிய காங்கிரஸ் |  |
| 2004 | தொட்டனகௌடா ஹனுமனகௌடா பாட்டீல் | பாரதிய ஜனதா கட்சி |  |
| 2008 | அமரேகௌடா லிங்கனகௌடா பாட்டீல் பய்யாபூர் | இந்திய தேசிய காங்கிரஸ் |  |
| 2013 | தொட்டனகௌடா ஹனுமனகௌடா பாட்டீல் | பாரதிய ஜனதா கட்சி |  |
| 2018 | அமரேகௌடா லிங்கனகௌடா பாட்டீல் பய்யாபூர் | இந்திய தேசிய காங்கிரஸ் |  |
| 2023 | தொட்டனகௌடா ஹனுமனகௌடா பாட்டீல் | பாரதிய ஜனதா கட்சி | } |
# அழகிய திருச்சிற்றம்பலத் தம்பிரான்


**அழகிய திருச்சிற்றம்பலத் தம்பிரான்** (கி.பி 17 ஆம் நூற்றாண்டு) என்பவர் ஒரு தமிழ் புலவர், தருமபுரி ஆதீனகர்த்தர் ஆவார். இவர் சைவ சமய நூல்கள் பல நூல்களை இயற்றியுள்ளார். கிளி விடு தூது நூலை ஆசிரியரான திருவம்பல தேசிகரின் மேல் பாடினார்.  

## வாழ்க்கைக் குறிப்பு
அழகிய திருச்சிற்றம்பல அடிகள் தமிழ்நாட்டின், காவிரியின் தென்கரையில் உள்ள திருவம்பர்மா காளத்தைச் சேர்ந்த மாகாள இலந்துறையில் பிறந்தார். இளமையில் தருமபுரி ஆதீனத்தில் திருவம்பல தேசிகரிடம் மாணவராகச் சேர்ந்து அவரிடம் தீட்சை பெற்றுக்கொண்டார். தருமபுரி ஆதீனத்தின் எட்டாவது பட்டம் பெற்றார். திருவம்பல தேசிகரின் ஆணைப்படி சொர்க்கபுரம் என்னும் ஊரில் ஒரு மடம் நிறுவினார். அந்த மடத்திற்கு தஞ்சாவூர் மராத்திய மன்னர்களான பாபு சாகேப் ஏகோஜி, அரசி கஜானாபாயி, இரத்ணாம் சரபோஜி ஆகியோர் மடத்துக்கு மானியங்களையும், நிலங்களையும் அளித்துள்ளனர்.  

## படைப்புகள்
- கிளி விடு தூது
- அறிவானந்த சரித்திரம்
- வினாவுரை
- திரிபதார்த்த தீபம்
- சித்தார்த்த நிச்சயம்
- அநுட்டான விதி
- உசாத்தானத் தோத்திரம்
- அருட்பாமாலை

## மறைவு
இவர் 1748-ஆம் ஆண்டு கார்த்திகை மாதம் இறந்தார்.
# கனககிரி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1978 | எம். நாகப்பா முகப்பா | இந்திரா காங்கிரஸ் |  |
| 1983 | ஸ்ரீரங்கதேவராயலு வெங்கடராயலு | இந்திய தேசிய காங்கிரஸ் |  |
| 1985 |  |  |  |
| 1989 | என். மல்லிகார்ஜுனா |  |  |
| 1994 | நாகப்ப பீமப்ப சலோனி | ஜனதா தளம் |  |
| 1999 | என். மல்லிகார்ஜுன நாகப்பா | இந்திய தேசிய காங்கிரஸ் |  |
| 2004 | ஜி. வீரப்ப தேவப்ப கெசரட்டி | பாரதிய ஜனதா கட்சி |  |
| 2008 | சிவராஜ் சங்கப்ப தங்கடகி | சுயேச்சை |  |
| 2013 | இந்திய தேசிய காங்கிரஸ் |  |  |
| 2018 | பசவராஜ் தேட்சுகூர் | பாரதிய ஜனதா கட்சி |  |
| 2023 | சிவராஜ் சங்கப்ப தங்கடகி | இந்திய தேசிய காங்கிரஸ் | } |
# விக்கிப்பீடியா:முதற்பக்கக் கட்டுரைகள்/ஏப்ரல் 16, 2023

<div id="mp-tfa-img">  

</div>  
**பேரரசர் அலெக்சாந்தர்** என்பவர் பண்டைக் கிரேக்க இராச்சியமான மாசிடோனின் மன்னன் ஆவார். இவர் பொதுவாக **மகா அலெக்சாந்தர்** என்று அறியப்படுகிறார். இவர் தனது தந்தை இரண்டாம் பிலிப்புக்குப் பிறகு, கி. மு. 336ஆம் ஆண்டில், தன் 20ஆம் வயதில் அரியணைக்கு வந்தார். தன்னுடைய பெரும்பாலான ஆட்சிக் காலத்தை மேற்கு ஆசியா மற்றும் எகிப்து முழுவதும் நடத்திய ஒரு நீண்ட இராணுவப் படையெடுப்பில் செலவழித்தார். தன் 30ஆம் வயதில் வரலாற்றின் மிகப் பெரிய பேரரசுகளில் ஒன்றை உருவாக்கினார். **மேலும்...**  
---
<div id="mp-tfa-img">  

</div>  
**ஏதென்சில் கொள்ளைநோய்** என்பது பெலோபொன்னேசியப் போரின் இரண்டாம் ஆண்டில் (கிமு 430) பண்டைய கிரேக்கத்தில் ஏதென்ஸ் நகர அரசை பேரழிவிற்கு உட்படுத்திய ஒரு கொள்ளைநோய் ஆகும். அப்போது ஏதென்சு வெற்றி பெறக்கூடியதாக இருந்தது. கொள்ளைநோயால் 75,000 முதல் 100,000 மக்கள் இறந்தனர். அது ஏதென்சு மக்கள்தொகையில் கால் பகுதியினராவர். இந்த நோய் தொற்று ஏதென்சு நகரின் துறைமுகமும் உணவு போன்ற அடிப்படை பொருட்களைக் கொண்டுவர ஒரே ஆதாரமான பிரேயஸ் துறைமுகம் வழியாக ஏதென்சுக்குள் நுழைந்ததாக நம்பப்படுகிறது. கிழக்கு மத்தியதரைக் கடலின் பெரும்பகுதிகளில் நோய் குறைந்த தாக்கத்துடன் இருந்தாலும், இங்கு பெருமளவில் பரவியது. **மேலும்...**
# கங்காவதி சட்டமன்றத் தொகுதி



**கங்காவதி சட்டமன்றத் தொகுதி** (*Gangawati Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது [[கொப்பள் மாவட்டம்|கொப்பள்] மாவட்டத்தில் உள்ளது. கொப்பள் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 62 ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | தேசாய் பீம்சென் ராவ் | இந்திய தேசிய காங்கிரஸ் |  |
| 1962 | திருமலதேவ ராயலு ரங்கதேவராயலு |  |  |
| 1967 | திருமலதேவ ராயா |  |  |
| 1972 | ஹெச். ஆர். ஸ்ரீராமலு |  |  |
| 1978 | சி. யாதவ ராவ் சேஷ ராவ் | இந்திரா காங்கிரஸ் |  |
| 1983 | ஹெச். எஸ். முரளிதர் | சுயேச்சை |  |
| 1985 | காவ்லி மகாதேவப்பா | ஜனதா கட்சி |  |
| 1989 | ஸ்ரீரங்கதேவராயலு | இந்திய தேசிய காங்கிரஸ் |  |
| 1994 |  |  |  |
| 1999 |  |  |  |
| 2004 | இக்பால் அன்சாரி | மதச்சார்பற்ற ஜனதா தளம் |  |
| 2008 | பரன்ன ஈஸ்வரப்ப முனவள்ளி | பாரதிய ஜனதா கட்சி |  |
| 2013 | இக்பால் அன்சாரி | மதச்சார்பற்ற ஜனதா தளம் |  |
| 2018 | பரன்ன ஈஸ்வரப்ப முனவள்ளி | பாரதிய ஜனதா கட்சி |  |
| 2023 | ஜி. ஜனார்தன ரெட்டி | கல்யாண ராஜ்ய பிரகதி பக்‌ஷா | } |
# கு. புல்லா ரெட்டி இனிப்பு


**கு. புல்லா ரெட்டி இனிப்பு** (*G. Pulla Reddy Sweets*) என்பது ஆந்திரப் பிரதேசத்தின் கர்னூலை தளமாகக் கொண்ட ஒரு தூய நெய்யினால் தயாராகும் இந்திய இனிப்பு மற்றும் சிற்றுண்டி உற்பத்தியாளர் தயாரிப்புகள் ஆகும். ஐதராபாத்து மற்றும் கர்னூலில் கு. புல்லா ரெட்டியால் தொடங்கப்பட்ட சில்லறை இனிப்புக் கடைகள் பல சங்கிலித் தொடர்போல் உள்ளன.  

## வரலாறு
புல்லா ரெட்டி 1948ஆம் ஆண்டில், தனது 28 வயதில், தமிழ்நாட்டின் ஒரு சிறிய நகரமான தேன்கனிக்கோட்டையில் சிறிய தள்ளு வண்டியைப் பயன்படுத்தி இனிப்புகளைத் தயாரித்து விற்கத் தொடங்கினார். நாளடைவில் வணிகம் வளர்ந்தது, கர்னூல் வழியே இந்தியாவில் பல கடைகளை உள்ளடக்கிய நிறுவனமாக வளர்ந்துள்ளது.  

## மேலும் பார்க்கவும்

- பிகனெர்வாலா
- இந்திய இனிப்புகள் மற்றும் இனிப்புகளின் பட்டியல்
# தசுனீம் பானோ


**தசுனீம் பானோ** (*Tasneem Bano*) இந்தியாவில் கருநாடக மாநிலத்தின் மைசூர் மாநகராட்சியின் 158ஆம் ஆண்டுக்கால வரலாற்றில் முதல் முஸ்லிம் பெண் மாநகரத் தந்தை ஆவார். இவர் ஜனதா தளத்தினை (மதச்சார்பற்ற) சார்ந்த அரசியல்வாதி ஆவார்.  

## ஆரம்ப வாழ்க்கை மற்றும் பின்னணி
முனவர் பாட்சா (தையல்காரர்) மற்றும் தசீன் பானு (வீட்டு வேலை செய்பவர்) ஆகியோருக்கு பானோ மகளாகப் பிறந்தார். மைசூரில் உள்ள மகாராணி கல்லூரியில் கலைப் பிரிவில் இளங்கலைப் பட்டப்படிப்பை முடித்தார்.  

## தனிப்பட்ட வாழ்க்கை
பானோ, சையத் சமியுல்லாவை மணந்தார். இத்தம்பதிக்கு இரண்டு குழந்தைகள் உள்ளனர். பானோ 18 சனவரி 2020 அன்று மைசூர் மாநகரத்தந்தையாக நியமிக்கப்பட்டார். மேலும் மைசூருவின் 22வது மாநகரத்தந்தை ஆனார்.
# பரங்கி நாற்காலி

**பரங்கி நாற்காலி** என்பது கால்களை மடித்து உட்கார்ந்து கொள்ளும் வகையில் அமைக்கப்பட்ட நாற்காலி ஆகும். 17ம் நூற்றாண்டின் தஞ்சாவூர் நாயக்கர்கள் இந்த வகை நாற்காலிகளை பயன்படுத்தி வந்துள்ளனர்.  

## சொல்லிலக்கணம்
பரங்கி என்னும் வார்த்தை பிரெஞ்ச் என்பதன் மருவாகக் கருதப்படுகிறது. பிரெஞ்சுக்காரர்களை பரங்கியர்கள் என அழைத்துள்ளனர். இந்த நாற்காலிகள் மனிதர்கள் தங்கள் கால்களை மடித்து அமர்ந்து கொள்ளும் வகையில், பெரிய அளவிலான சதுர வடிவில் அமைக்கப்படுகிறது.  

## பரங்கி நாற்காலி வாகனம்
திருநெல்வேலி மாவட்டத்தில் உள்ள வைணவ தலங்கள் சிலவற்றில் பரங்கி நாற்காலி வாகனம் உள்ளது. இதில் திருமால், ஆண்டாள் ஆகிய இறைகள் அமர்ந்து உலா செல்கின்றனர்.  

## இவற்றையும் காண்க
- * சப்பரம்

## ஆதாரங்கள்
# எலபுர்கா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | அலவன்டி சங்கர்கௌடா | இந்திய தேசிய காங்கிரஸ் |  |
| 1962 | வீரபத்ரப்பா ஈரப்பா | லோக் சேவக் சங்கம் |  |
| 1967 | சி. கௌடா | இந்திய தேசிய காங்கிரஸ் |  |
| 1972 | பிரபுராஜ் எல். பாட்டீல் |  |  |
| 1978 | லிங்கராஜ் சிவசங்கர் ராவ் தேசாய் | இந்திரா காங்கிரஸ் |  |
| 1983 | இந்திய தேசிய காங்கிரஸ் |  |  |
| 1985 | பசவராஜ் ராயரெட்டி | ஜனதா கட்சி |  |
| 1989 | ஜனதா தளம் |  |  |
| 1994 |  |  |  |
| 1996 | ருத்ரகௌடா ஹுனசிகால் |  |  |
| 1999 | சிவசரணப்பகௌடா பாட்டீல் | இந்திய தேசிய காங்கிரஸ் |  |
| 2004 | பசவராஜ் ராயரெட்டி |  |  |
| 2008 | ஈசண்ணா குலகன்னவர் | பாரதிய ஜனதா கட்சி |  |
| 2013 | பசவராஜ் ராயரெட்டி | இந்திய தேசிய காங்கிரஸ் |  |
| 2018 | ஆச்சார் ஹாலப்ப பசப்பா | பாரதிய ஜனதா கட்சி |  |
| 2023 | பசவராஜ் ராயரெட்டி | இந்திய தேசிய காங்கிரஸ் | } |
**குறிப்பு**
# பரங்கி நாற்காலி வாகனம்



**பரங்கி நாற்காலி வாகனம்** என்பது வைணவ கோயில்கள் சிலவற்றில் இறைவன் உலா வருவதற்கு பயன்படுத்தும் வாகனமாகும். இந்த வாகனம் 17ம் நூற்றாண்டில் தஞ்சாவூர் நாயக்கர்கள் பயன்படுத்திய பெரிய சதுர வடிவிலான பரங்கி நாற்காலியை போன்று செய்யப்பட்டது.  

## கோயில்களில் உற்சவ நாட்கள்
- இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், ஸ்ரீவைகுண்டம் வட்டத்தில் இருக்கும் பெருங்குளம் மாயக்கூத்த பெருமாள் கோவிலில் பங்குனி பிரம்மோற்சவத்தில் பரங்கி நாற்காலி வாகனம் பயன்படுத்தப்படுகிறது.

- நெல்லை மாவட்டம் நாங்குநேரி தாலுகா திருக்குறுங்குடி நம்பி கோவிலில் பங்குனி பிரமோற்சவம் திருவிழா முதல் நாள் இரவில் பெருமாள் பரங்கி நாற்காலியில் உலா வருகிறார்.

- கன்னியாகுமரி மாவட்டம் சாமிதோப்பு அய்யா வைகுண்டசாமி தலைமைப்பதியில் ஆவணித் திருவிழா இரண்டாம் நாள் இரவு பரங்கி நாற்காலி வாகனத்தில் அய்யா வைகுண்டர் உலா வருகிறார்.‌

- திருவில்லிபுத்தூர் ஆண்டாள் - ஸ்ரீ ரங்கமன்னார் திருக்கோவிலில் பங்குனி திருவிழாவின் ஆறாம் நாளில் ஆண்டாள் நாச்சியார் ரங்கமன்னார் இருவரும் இரட்டை பரங்கி நாற்காலி வாகனத்தில் உலா வருகிறார்.

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- அதிகார நந்தி வாகனம்
- புருசா மிருக வாகனம்

## ஆதாரங்கள்
# சரக்கு சேவை வரி புலனாய்வு தலைமை இயக்குனரகம்



இந்திய அரசின் நிதி அமைச்சகத்தின் கீழ் உள்ள மத்திய மறைமுக வரி மற்றும் சுங்க வாரியத்தின் கீழ் இயங்கும் ஒரு பிரிவாக செயல்படும் **சரக்கு சேவை வரி புலனாய்வு தலைமை இயக்குநரகம்** ( **Directorate General of GST Intelligence**) சட்ட அமலாக்கப் பணிகளில் ஈடுபடுகிறது. இந்த புலனாய்வு அமைப்பு, சரக்கு மற்றும் சேவை வரிகளை கட்டாமல் வணிகம் செய்பவர்களை விசாரணைகள் மற்றும் புலனாய்வுகள் மூலம் கண்டுபிடித்து தண்டனை விதிக்க வகை செய்கிறது.  

1979-இல் நிறுவப்பட்ட இந்நிறுவனத்தின் பெயரை, 2017-இல் சரக்கு மற்றும் சேவை வரி அறிமுகப்படுத்தியதை அடுத்து இதன் பெயரை சரக்கு சேவை வரி புலனாய்வு தலைமை இயக்குநரகம் எனப்பெயர் மாற்றம் செய்யப்பட்டது.  

இந்திய தேசிய புலனாய்வு கூட்டமைப்பில்சரக்கு சேவை வரி புலனாய்வு அமைப்பும் ஒரு பிரிவாக செயல்படுகிறது. மத்திய மறைமுக வரி மற்றும் சுங்க வாரியத்தின் அதிகாரிகளிலிருந்து இப்புலனாய்வு அமைப்பின் அதிகாரிகள் நியமிக்கப்படுகிறார்கள்.  

சரக்கு மற்றும் சேவை வரி மற்றும் மத்திய கலால் வரிகளை செலுத்தத் தவறியவர்களை விசாரணை செய்யும் உச்ச புலனாய்வு நிறுவனமாகும். மறைமுக வரிச் சட்டங்களை நிர்வகிப்பதை மேம்படுத்தும் பணியை சரக்கு சேவை வரி புலனாய்வு தலைமை இயக்குநரகத்திடம் ஒப்படைக்கப்பட்டுள்ளது. வரிகள் அரசாங்க நிதியின் முக்கிய ஆதாரமாக இருப்பதால், வரி ஏய்ப்பு அனைவரையும் பாதிக்கிறது மற்றும் தேசத்தைக் கட்டியெழுப்புவதற்கான பெரிய பணியைத் தடுக்கிறது. மத்திய கலால் வரி, சேவை வரி மற்றும் சரக்கு வரி போன்ற மறைமுக வரிகளை ஏய்ப்பவர்களின் கணக்குகளை விசாரணை செய்வதும், புலனாய்வு செய்வதும் இதன் முக்கியப் பணியாகும்.  

## இதனையும் காண்க
1. வருவாய் புலனாய்வு இயக்குநகரம்
1. மத்திய பொருளாதார புலனாய்வு பணியகம்
1. வருமான வரி விசாரணை தலைமை இயக்குநரகம்
# வருவாய் புலனாய்வு இயக்குநரகம்


**வருவாய் புலனாய்வு இயக்குநரகம்** (**Directorate of Revenue Intelligence** (**DRI**) இந்திய அரசின் நிதி அமைச்சகத்தின் கீழ் உள்ள மறைமுக வரிகள் மற்றும் சுங்க வரிகள் வாரியத்தின் கீழ் செயல்படும் ஒரு விசாரணை மற்றும் புலனாய்வு அமைப்பாகும். மேலும் இந்தியாவில் கடத்தலை தடுக்கும் தலைமை உளவு அமைப்பாகும். இவ்வமைப்பின் அதிகாரிகள் மறைமுக வரிகள் வாரியம் மற்றும் நிறுவனச் சட்டச் சேவைப் பணியிலிருந்து, அயல்பணி மூலம் தேர்வு செய்யப்படுகிறார்கள்  

மறைமுக வரிகள் மற்றும் சுங்க வரிகள் வாரியத்தின் மூத்த இந்திய வருவாய்ப் பணி அதிகாரி ஒருவர் வருவாய் புலனாய்வு தலைமை இயக்குநராக நியமிக்கப்படுவார். தலைமை இயக்குநரின் கீழ் மண்டல அளவில் புலனாய்வு அதிகாரிகள் செயல்படுவார்கள். துப்பாக்கிகள், தங்கம், போதைப் பொருட்கள், போலி இந்திய நாணயத் தாள்கள், பழங்காலப் பொருட்கள், வனவிலங்குகள் போன்ற சட்டவிரோத கடத்தலைத் தடுப்பதன் மூலம் இந்தியாவின் தேசிய மற்றும் பொருளாதார பாதுகாப்பைப் பாதுகாக்க இப்புலனாய்வு முகமை செயல்படுகிறது. மேலும் கறுப்புப் பணப் பெருக்கம், வர்த்தகம் சார்ந்த பணமோசடி மற்றும் வணிக மோசடிகளைத் தடுக்கவும் இது செயல்படுகிறது.  

## பணிகள்
வருவாய் புலனாய்வு இயக்குநகரம் என்பது போதைப்பொருள், தங்கம், வைரம், எலக்ட்ரானிக்ஸ், வெளிநாட்டு கரன்சி மற்றும் போலி இந்திய நாணயம் உள்ளிட்ட பொருட்களை கடத்துவதை தடை செய்யும் முக்கிய உளவுத்துறை அமைப்பாகும். இதன் தலைமை இயக்குநர் தலைமையகம் புது தில்லியில் உள்ளது. தலைமை இயக்குநரின் கீழ் கூடுதல் தலைமை இயக்குநர்களின் தலைமையில் 12 மண்டலங்கள் செயல்படுகிறது. கூடுதல் தலைமை இயக்குநரின் கீழ் கூடுதல் இயக்குநர்கள், இணை இயக்குநர்கள், துணை இயக்குநர்கள், உதவி இயக்குநர்கள், மூத்த புலனாய்வு அதிகாரிகள் மற்றும் புலனாய்வு அதிகாரிகள் ஆகியோரைக் கொண்ட பிராந்திய அலகுகள், துணைப் பிராந்தியப் பிரிவுகள் மற்றும் புலனாய்வுப் பிரிவுகளாக வருவாய் புலனாய்வு அமைப்பு மேலும் பிரிக்கப்பட்டுள்ளது.  

## வெகுமதி கொள்கை
மத்திய மறைமுக வரிகள் வாரியத்தின் வழிகாட்டுதல்களின்படி, வருவாய் புலனாய்வு இயக்குநகரம், அரசாங்க நிலுவைத் தொகையைப் பறிமுதல் செய்வதற்கும் அல்லது திரும்பப் பெறுவதற்கும் வழிவகுக்கும் தகவல் கொடுப்பவர்களுக்கு வெகுமதிகளை வழங்குகிறது. தற்போதுள்ள கொள்கையின்படி, தகவல் தெரிவிப்பவர்கள் மற்றும் அரசு ஊழியர்கள் கைப்பற்றப்பட்ட கடத்தல் பொருட்களின் நிகர விற்பனையில் 20% வரை வெகுமதிகளைப் பெற தகுதியுடையவர்கள்.  
## பதவிகள்
- தலைமை இயக்குநர் (தலைமை ஆணையாளர்)
- கூடுதல் தலைமை இயக்குநர் (ஆணையாளர்)
- கூடுதல் இயக்குநர் (கூடுதல் ஆணையாளர்)
- இணை இயக்குநர் (இணை ஆணையாளர்)
- துணை இயக்குநர் (துணை ஆணையாளர்)
- உதவி இயக்குநர் (உதவி ஆணையாளர்)
- முதுநிலை புலனாய்வு அதிகாரி (சுங்கம் மற்றும் கலால் கண்காணிப்பாளர்/ மதிப்பிட்டாளர்)
- புலனாய்வு அதிகாரி (ஆய்வாளர்/பரிசோதகர்/தடுப்பு அதிகாரி)
- தரம் III & IV பணியாளர்கள் (அமைச்சுப் பணியாளர்கள் & காவலர்கள்)
## இதனையும் காண்க
- மத்திய மறைமுக வரிகள் மற்றும் சுங்க வாரியம்
- சரக்கு சேவை வரி புலனாய்வு தலைமை இயக்குனரகம்
# ஷாசியா மிர்சா

**ஷாசியா மிர்சா** ( *Shazia Mirza* ) ஒரு ஆங்கில நகைச்சுவை நடிகையும், எழுத்தாளரும் ஆவார். இவர் தனது மேடை நகைச்சுவைகளுக்காகவும், பிரித்தானிய செய்தித்தாள்களான *தி கார்டியன்* மற்றும் *தி டெய்லி டெலிகிராப்* ஆகியவற்றில் எழுதிய கட்டுரைகளுக்காக மிகவும் பிரபலமானவராக அறியப்படுகிறார்.  

## ஆரம்ப வாழ்க்கை மற்றும் கல்வி
மிர்சா இங்கிலாந்தின் பர்மிங்காமில் பிறந்தார், 1960 களில் இங்கிலாந்தின் பர்மிங்காமுக்கு குடிபெயர்ந்த முஸ்லீம் பாகிஸ்தானிய பெற்றோரின் மூத்த மகள் ஆவார்.  

மிர்சா மான்செஸ்டர் பல்கலைக்கழகத்தில் உயிர்வேதியியல் படித்தார், பின்னர் லண்டன் பல்கலைக்கழகத்தின் கோல்ட்ஸ்மித்ஸில் கல்வியில் முதுகலை சான்றிதழைப் பெற்றார். நகைச்சுவையில் தனது வாழ்க்கையைத் தொடங்குவதற்கு முன்பு, மிர்சா லாங்டன் பார்க் பள்ளியில் அறிவியல் ஆசிரியராக இருந்தார், அங்கு இவர் டிலான் மில்ஸுக்கு கற்பித்தார், தற்போது, டிலான் மில்ஸ், கிரிம் (இசைவகை) முன்னோடி & டிஸ்ஸி ராஸ்கல் என்று அழைக்கப்படுகிறார். ஷாசியா மிர்சா, பின்னர் ரோஸ் புரூஃபோர்ட் கல்லூரியில் பயின்றார், அங்கு இவர் உதவி ஆசிரியராக பணிபுரியும் போது,  

## தொழில்

### நகைச்சுவை நடிகையாக
இவரது நகைச்சுவை தடைகளைத் தள்ளுவதாகக் கூறப்படுகிறது, மேலும் ஒரு நகைச்சுவை நடிகராக, இவர் பெரும்பாலும் 'தைரியமானவர்' என்று குறிப்பிடப்படுகிறார்.  

### எழுத்துப் பணி
மிர்சா 2008 மற்றும் 2010 க்கு இடையில் *தி கார்டியனில்* கட்டுரையாளராக இருந்தார் கடந்த காலத்தில் இவர் *தி நியூ ஸ்டேட்ஸ்மேன்* மற்றும் *டான்* செய்தித்தாள்களுக்கு பத்திகள் எழுதியுள்ளார்.  

### தொலைக்காட்சி மற்றும் வானொலி
இவர் சேனல் 5 இன் மேற்பூச்சு விவாதத் தொடரான *தி ரைட் ஸ்டஃப்*, இல் ஒரு வழக்கமான குழு உறுப்பினராக இருந்தார், மேலும் மற்ற தொலைக்காட்சி நிகழ்ச்சிகளிலும் தோன்றியுள்ளார்.  

ஏப்ரல் 2007 இல், இவர் பிபிசி த்ரீயில், தனது ஆவணப்படத்தை வழங்கினார்.  

மிர்சா சேனல் 4 (2017) இல் *செலிபிரிட்டி தி ஐலேண்ட்* வித் பியர் கிரில்ஸுடன் நேரடி விளையாட்டு நிகழ்ச்சிகளிலும் தோன்றியுள்ளார், மேலும் 2018 இல், சேனல் 5 நிகழ்ச்சியான *செலிப்ஸ் இன் சோலிட்டரி* நிகழ்ச்சியிலும் பங்கேற்றுள்ளார்.  

## அங்கீகாரம்
2013 இன் பிபிசியின் 100 பெண்களில் ஒருவராக இவர் அங்கீகரிக்கப்பட்டார்
# தங்கிரலா சௌமியா


**தங்கிராலா சௌமியா** (*Tangirala Sowmya*) என்பவர் இந்திய அரசியல்வாதியும் ஆந்திரப்பிரதேச மேனாள் சட்டமன்ற உறுப்பினரும் ஆவார். இவர் மறைந்த ஆந்திரப் பிரதேச தெலுங்கு தேச அரசியல்வாதியும் மேனாள் சட்டமன்ற உறுப்பினருமான தங்கிரால பிரபாகர ராவின் மகள் ஆவார். சௌமியா எலூரில் உள்ள சி. ஆர். ரெட்டி கல்லூரியில் இளநிலை தொழில்நுட்பக் கல்வியினைப் பயின்றுள்ளார். தங்கிராலா சௌமியா 2014ஆம் ஆண்டு நந்திகாம சட்டமன்றத் தொகுதிக்கு நடைபெற்ற இடைத்தேர்தலில் தெலுங்கு தேசம் கட்சியின் வேட்பாளராகப் போட்டியிட்டு 74,827 வாக்குகள் வித்தியாசத்தில் பெற்று வெற்றி பெற்றார். இந்த இடைத்தேர்தல் இவரது தந்தை தங்கிராலா பிரபாகர ராவ் மாரடைப்பால் மரணமடைந்ததைத் தொடர்ந்து நடத்தப்பட்டது.
# சப்பரம்

**சப்பரம்** என்பது இந்து சமய கோயில்களில் இறைவன் உலா வருகின்ற வாகனமாகும்.  

## வாகன அமைப்பு
கனமற்ற கூரையைத் தாங்கி, நான்கு தூண்களைக் கொண்ட ஒரு எளிய மேடையாக இந்த வாகனம் வடிவமைக்கப்படுகிறது. விமான வாகனத்தில் கூரை அமைப்பிற்கு மேல் கோபுரம் அமைக்கப்பட்டிருக்கும்.  

- மதுரை மீனாட்சி சுந்தரேஸ்வரர் கோயிலில் அஷ்டமி சப்பரத்தில் மீனாட்சி சுந்தரேஸ்வரர் உலா நடைபெறுகிறது.

- மதுரை சித்திரை திருவிழாவில் கள்ளழகர், ஆயிரம் பொன் சப்பரத்தில் வைகை ஆற்றில் இறங்குவார்.

## ஆதாரங்கள்
# சோரிகுலசு


***சோரிகுலசு*** (*Soriculus*) என்பது ஆசியாவைப் பூர்வீகமாகக் கொண்ட மூஞ்சூறு பேரினமாகும். பல புதை படிவ சிற்றினங்களுடன், இப்பேரினத்தின் ஒரே வாழக்கூடிய சிற்றினமாக இமயமலை மூஞ்சூறு உள்ளது. இப்பேரினத்தின் கீழ் வகைப்படுத்தப்பட்ட பிற சிற்றினங்கள் வேறு பேரினங்களின் கீழ் மாற்றப்பட்டுள்ளன.  

## வகைப்பாட்டியல்
*சோரிகுலசு* பேரினமானது நெக்டோகாலினி இனக்குழுவின் கீழ் வைக்கப்பட்டுள்ளது. முன்பு, இந்த பேரினத்தில் பல சிற்றினங்கள் இருந்தன. ஆனால் இவை இப்போது *சோட்சிகோவா* மற்றும் *எபிசோரிகுலசு* போன்ற பிற பேரினங்களுக்கு மாற்றப்பட்டுள்ளன. அழிந்துபோன *அசோரிகுலசு* என்ற ஐரோப்பியப் பேரினத்தைச் சேர்ந்த சிற்றினங்களும் ஒரு கட்டத்தில் இங்குச் சேர்க்கப்பட்டன. தற்போது இந்த பேரினமானது *சோரிகுலசு காசுமீரியென்சிசு* மற்றும் *சோரிகுலசு குபினி* ஆகிய அழிந்துபோன சிற்றினங்களைக் கொண்டுள்ளது. சோ. *காசுமீரியென்சிசு* இப்போது *சோட்சிகோவா* பேரினத்தில் வைக்கப்பட்டுள்ள சிற்றினங்களுடன் மிகவும் நெருங்கிய தொடர்புடையதாகக் குறிப்பிடப்பட்டுள்ளது. டி. என். ஏ. ஆராய்ச்சி, ஐரோப்பாவில் சமீபத்தில் அழிந்துபோன *அசோரிகுலசு/நெசிடோடைட்சு* மூஞ்சுறுகளுடன் *சோரிகுலசின்* நெருங்கிய உறவை உறுதிப்படுத்தியுள்ளது.
# எபிசோரிகுலசு


***எபிசோரிகுலசு*** (*Episoriculus*) என்பது சிவப்பு-பல் கொண்ட மூஞ்சுறு துணைக் குடும்பத்தில் உள்ள மூஞ்சூறு பேரினமாகும். இதில் பொதுவானது மூஞ்சூறு, **பழுப்பு-பல் மூஞ்சூறு** ஆகும். இது கடந்த காலத்தில் <u>*சோரிகுலசின்*</u> துணைப்பேரினமாக விவரிக்கப்பட்டது. நேபாளம் மற்றும் சீனா உட்பட ஆசியாவின் பல இடங்களில் இந்த பேரினம் காணப்படுகிறது.  

## சிற்றினங்கள்
தற்போது, *எபிசோரிகுலசு* பேரினத்தின் நான்கு சிற்றினங்கள் அடையாளம் காணப்பட்டுள்ளன:  

- ஹோட்ஸனின் பழுப்பு பல் மூஞ்சூறு-(*எ. காடடேடசு*)
  - *எ. கா. சாக்ரடசு*
  - *எ. கா. அம்ப்ரினசு*
- தைவானிய பழுப்பு-பல் மூஞ்சூறு(*எ. புமிடசு*)
- நீண்ட வால் பழுப்பு-பல் மூஞ்சூறு (*எ. லியூகோப்சு*)
  - *எ. லு. லுகோப்சு*
  - *எ. லு. பெய்லேயி*
- நீண்ட வால் மலை மூஞ்சூறு (*எ. மக்ரூரசு*)
# ஆறாம் செயவர்மன்


**ஆறாம் செயவர்மன்** ( *Jayavarman VIII* ) சுமார் கி.பி.1080 முதல் 1107 வரை கெமர் பேரரசின் அரசராக இருந்தார்.  

## வரலாறு
இரண்டாம் உதயாதித்தவர்மன் மற்றும் மூன்றாம் ஹர்ஷவர்மன் ஆகியோரின் ஆட்சியின் போது சில உள்நாட்டுக் கிளர்ச்சிகளும், சம்பா இராச்சியத்துடனான தோல்வியுற்ற போரும் இருந்தன. கடைசியாக ஒரு கிளர்ச்சியின் போது அங்கோரில் தொடர்ந்து ஆட்சி செய்திருக்கலாம். இது இறுதியாக ஆறாம் செயவர்மனை அதிகாரப்பூர்வ மன்னராக ஆட்சிக்கு கொண்டுவந்தது.  

முன் ஆற்றுப் பள்ளத்தாக்கில் உள்ள பிமாய் பகுதியில் இருந்து வந்த இவர், நிலம் அபகரிப்பவராகவும், மகிதரபுர வமசம் என்ற புதிய வம்சத்தை நிறுவியவராகவும் அறியப்படுகிறார். இவரது ஆட்சியின் தொடக்க கால கல்வெட்டுகளில், அரச பரம்பரையின் உண்மையான மூதாதையர்களைக் கொண்டிருப்பதற்குப் பதிலாக இளவரசர் காம்பு சுவயம்புவா மற்றும் அவரது சகோதரி (மற்றும் மனைவி) *மேரா* ஆகியோரின் வழித்தோன்றல் என்றும் கூறினார்.  

1113 ஆம் ஆண்டு வரை அங்கோரில் ஆட்சி செய்த மூன்றாம் ஹர்ஷவர்மன் மற்றும் அவரது வாரிசு நிருபதீந்திரவர்மன் ஆகியோரின் முறையான வரிசைக்கு விசுவாசமாக இருந்தவர்களுக்கு எதிராக இவர் பல ஆண்டுகளாக சண்டையில் ஈடுபட்டிருக்கலாம்.  

இருப்பினும், பிமாய் கோவிலைக் கட்டியதற்கான பெயர் இவருக்கே வழங்கப்படுகிறது. இவருக்குப் பிறகு இவரது அண்ணன் முதலாம் தரணிந்திரவர்மனுக்குப் பிறகு ஆட்சிக்கு வந்தார். மரணத்திற்குப் பின் *பரமகைவல்யபாதர்* என அழைக்கப்பட்டார்.  

## அடிக்குறிப்புகள்
# நந்தனி ஆறு



**நந்தனி ஆறு** (Nandani River) இந்தியாவின் மகாராட்டிர மாநிலத்திலுள்ள சாத்தாரா மாவட்டத்தில் பாயும் ஓர் ஆறாகும். இயெர்லா ஆற்றின் வலது துணை நதியான இது . செய்கானில் உருவாகி அவுந்து நகரத்தில் பாய்கிறது.. பின்னர் மகாராட்டிரா மாநிலத்தின் சாங்லி மாவட்டத்தில் உள்ள கடேகான் தாலுகாவின் சிவ்னாய் கிராமத்திற்கு அருகில் இயேரலா ஆற்றில் சங்கமிக்கிறது.  

இந்தியாவின் கிருட்டிணா நதிப் படுகையின் துணை நதியான மேல் இயேரலா நதிப் படுகையில் நந்தனி ஆற்றுப் படுகை அமைந்துள்ளது. நந்தனி நதியின் மொத்த நீளம் 39&nbsp;கி.மீ. ஆகும். இது சதாரா மாவட்டத்தில் உள்ள செய்கானில் இருந்து 914 மீ கடல் மட்ட உயரத்தில் துவங்குகிறது. மகாராட்டிராவில் உள்ள சாங்லி மாவட்டத்தின் கடேகான் தாலுகாவில் உள்ள சிவானிக்கு அருகில் 551 மீ கடல் மட்ட உயரத்தில் சங்கமிக்கிறது.
# போதத் சந்திப்பு தொடருந்து நிலையம்



**போதத் சந்திப்பு தொடருந்து நிலையம்** (*Botad Junction railway station*) என்பது இந்தியாவின் குஜராத் மாநிலத்தின் பொடாட் மாவட்டத்தில் உள்ள போட்டாத் நகரத்திற்குச் சேவை செய்யும் ஒரு தொடருந்து நிலையமாகும். இது இந்திய ரயில்வேயின் மேற்கு இரயில்வே மண்டலத்தின் பாவ்நகர் ரயில்வே கோட்டத்தின் கீழ் உள்ளது.  

போதத் தொடருந்து நிலையம் கடல் மட்டத்திலிருந்து 97 மீட்டர் உயரத்தில் அமைந்துள்ளது. இது 2016ஆம் ஆண்டு ஒற்றை டீசல் அகல தொடருந்து பாதையுடன் அமைக்கப்பட்டது. தற்போது இந்த நிலையத்தில், 34 தொடருந்து நின்று செல்கின்றன. இரண்டு தொடருந்து இங்கிருந்து சேவையினைத் தொடங்குகின்றன. பாவ்நகர் வானூர்தி நிலையத்திலிருந்து இந்நிலையம் தொலைவில் அமைந்துள்ளது.  

## தொடருந்து
பின்வரும் தொடருந்துகள் போதத் சந்திப்பில் இரு திசை பயணங்களிலும் நின்று செல்லும்:  

- 12945/46 சூரத்து-மஹுவா அதிவேக விரைவுவண்டி
- 22993/94 பாந்த்ரா அதிவேக விரைவுவண்டி
- 22989/90 பாந்த்ரா -மஹுவா விரைவுவண்டி
- 22935/36 பாந்த்ரா -பாலிதானா விரைவுவண்டி
- 12941/42 பரஸ்நாத் விரைவுவண்டி
- 19259/60 கொச்சுவேலி-பாவ்நகர் விரைவுவண்டி
- 17203/04 பாவ்நகர் -காக்கிநாடா துறைமுகம் விரைவுவண்டி
- 12971/72 பாந்த்ரா -பாவ்நகர் விரைவுவண்டி
- 22963/64 பாந்த்ரா -பாவ்நகர் வாராந்திர அதிவேக விரைவுவண்டி
- 19107/08 பாவ்நகர் -உதம்பூர் ஜென்மபூமி விரைவுவண்டி
- 19579/80 பாவ்நகர் -தில்லி சராய் ரோஹில்லா இணைப்பு விரைவுவண்டி

## தொடருந்து தீ விபத்து
போதத் தொடருந்து நிலைய நடைமேடையில் நிறுத்தி வைக்கப்பட்டிருந்த புறநகர் தொடருந்தில் 18 ஏப்ரல் 2013 அன்று மாலை திடீரென தீப்பிடித்து எரிந்தது. அகமதாபாது புறப்படவிருந்த பயணிகள் தொடருந்து பயணிகள் பயணம் செய்வதற்கு முன்னரே தீப்பிடித்ததால், உயிரிழப்பு ஏதும் ஏற்படவில்லை. தீ விபத்துக்கான காரணம் குறித்து தொடருந்து நிலைய காவல்துறையினர் விசாரணை மேற்கொண்டுள்ளார்.
# மூன்றாம் ஹர்ஷவர்மன்


**மூன்றாம் ஹர்ஷவர்மன்** ( *Harshavarman III* ) 1066 முதல் கிபி 1080 வரை கெமரை ஆட்சி செய்த அரசனாவார். தனது அண்ணன் இரண்டாம் உதயாதித்யவர்மனுக்குப் பிறகு பதவியேற்றார். இவரது தலைநகரம் இரண்டாவது யசோதராபுரம் என்று அழைக்கப்பட்டது. அதன் மையம் பாபூனில் இருந்தது. கம்போடியாவின் கலாச்சார அடிப்படையில் இவரது சகோதரரால் கட்டப்பட்டது. இவர் ராணி காம்புஜராஜலட்சுமியை மணந்தார்.  

இவரது ஆட்சி உள்நாட்டுக் கிளர்ச்சிகளால் பாதிக்கப்பட்டது. இறுதியில் இவரால் போரிட முடியவில்லை. எனவே இவரே அவரது வம்சத்தின் கடைசி ஆட்சியாளரானார். இவரது வாரிசான ஆறாம் செயவர்மன், இன்றைய தாய்லாந்தில் உள்ள கோராட் பீடபூமியில் உள்ள பிமாய் பகுதியிலிருந்து ஆட்சி செய்தார். ஹர்ஷவர்மன் தனது இறப்பிற்குப் பின்னர் சதாசிவபாதர் என்ற பெயரைப் பெற்றார். ஏழாம் செயவர்மனான தனது தந்தையை கௌரவிப்பதற்காக ஒரு கோயில் அமைப்பை கட்டினார். ஆனாலும் இது குறித்த வரலாற்று அறிஞர்களிடையே கருத்து வேறுபாடுகள் உள்ளன. தற்போது சேதமடைந்து காணப்படுகிறது.  

1074 மற்றும் 1080 க்கு இடையில், இவரது நாடு சம்பா இராச்சியத்தின் மன்னர் நான்காம் ஹரிவர்மனின் இளைய சகோதரரான இளவரசர் பாங்கின் படையெடுப்பிற்கு ஆளாக வேண்டியிருந்தது. சம்பாபுரம் கோயில்கள் அழிக்கப்பட்டு, இளவரசர் நந்தவர்மதேவ்ன் உட்பட குடிமக்கள் அனைவரும் என் மகனுக்கு அடிமையாகக் கொண்டு செல்லப்பட்டனர்.  

1076 ஆம் ஆண்டில், கம்போடியாவும் சம்பாவும் டோங்கின் பகுதியில் நடந்த தாக்குதலுக்குப் பிறகு சொங் வம்சத்தால் ஆளப்பட்டன. தய் வியட் இராச்சியத்துடனான சீன இராணுவத்தின் தோல்வி அதன் நட்பு நாடுகளின் உறவை முறிக்க வழிவகுத்தது.  

## அடிக்குறிப்புகள்
# கொப்பளா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1957 | மல்லிகார்ச்சுன் பாட்டீல் | இந்திய தேசிய காங்கிரஸ் |
| 1962 | மல்லிகார்ச்சுனகௌடா சங்கனகௌடா |  |
| 1967 | விருபாக்சகௌடா |  |
| 1972 | எம். விருபாக்சப்ப சிவப்பா |  |
| 1978 | வீரண்ண பம்பண்ண முத்கல் | இந்திரா காங்கிரஸ் |
| 1983 | திவடர் மல்லிகார்ச்சுன் பசப்பா | இந்திய தேசிய காங்கிரஸ் |
| 1985 | அகடி விருபாக்சப்ப சங்கண்ணா | ஜனதா கட்சி |
| 1989 | திவடர் மல்லிகார்ச்சுன் பசப்பா | சுயேச்சை |
| 1994 | கரடி சங்கண்ண அமரப்பா |  |
| 1999 | ஐக்கிய ஜனதா தளம் |  |
| 2004 | கே. பசவராஜ் பீமப்ப ஹித்னால் | இந்திய தேசிய காங்கிரஸ் |
| 2008 | கரடி சங்கண்ண அமரப்பா | மதச்சார்பற்ற ஜனதா தளம் |
| 2011 | பாரதிய ஜனதா கட்சி |  |
| 2013 | கே. ராகவேந்திர பசவராஜ் ஹித்னால் | இந்திய தேசிய காங்கிரஸ் |
| 2018 |  |  |
| 2023 | } |  |
**குறிப்பு**
# இந்திரபுரம் (கெமர்)



**இந்திரபுரம்** (*Indrapura*) **அமரேந்திரபுரம்** என்பது தற்போதைய தாய்லாந்தில் உள்ள 11 ஆம் நூற்றாண்டைச் சேர்ந்த கெமர் கோவிலான ஸ்டோக் கோக் தோமின் கல்வெட்டின் படி கி.பி. 802 இல் கெமர் பேரரசு நிறுவப்படுவதற்கு முன்பு, 781 ஆம் ஆண்டில் இரண்டாம் செயவர்மன் ஆட்சியின் முதல் தலைநகரமாக இருந்தது.  

## அமைவிடம்
தென்கிழக்கு ஆசிய தொல்லியல் மற்றும் வரலாற்றின் 20 ஆம் நூற்றாண்டின் பிரெஞ்சு அறிஞர் ஜார்ஜ் கோடெஸ் , கல்வெட்டியல் ஆய்வாளர் கிளாட் ஜாக்வேஸ் ஆகிய இருவரும் இதை பான்டே ப்ரீ நோகோருடன் அடையாளம் கண்டுள்ளனர், காம்பொங் சாம், கம்போடியாவிற்கு அருகில், மைக்கேல் விக்கரி அது காம்பொங் தோமுக்கு அருகில் இருந்ததாகக் கருதுகிறார். சில அறிஞர்கள் அமரேந்திரபுரத்தின் மையமாக அக் யும் இருந்ததை முன்மொழிந்துள்ளனர்.  

## அடிக்குறிப்புகள்
# முந்திரி குடும்பம்


பொதுவாக **முந்திரி குடும்பம்** அல்லது **சுமாக் குடும்பம்** என அழைக்கப்படும் **அனகார்டியேசி**, என்பது பூக்கும் தாவரங்களின் குடும்பமாகும், இதில் சுமார் 860 அறியப்பட்ட பேனங்களும், 83 இனங்களும் அடங்கும். முந்திரி குடும்ப உறுப்பினர்கள் உள் ஓட்டச்சதைக்கனியான பழங்களை விளைகின்றன. இவற்றில் பொதுவாக ஓலியோ - ரெசின் உள்ள பால் உண்டு. சிலவற்றின் பால் உடம்பில் பட்டால் கொப்புளிக்கும். முந்திரி குடும்பத்தில் ஏராளமான பேரினங்கள் அடங்கும், அவற்றில் பல பொருளாதார ரீதியாக முக்கியமானவை, குறிப்பாக முந்திரி ( *அனகார்டியம்* வகை), மாம்பழம், சீன அரக்கு மரம், மஞ்சள் மொம்பின், பெருவியன் மிளகு , விஷப் படர்க்கொடி, விஷ ஓக், சுமாக், கோடினஸ், மருலா, குவாச்சலேட் ஆகியவற்றை உள்ளடக்கியது. *பிஸ்தாசியா* ( பசுங்கொட்டை மற்றும் மாஸ்டிக் மரத்தை உள்ளடக்கியது) இப்போது சேர்க்கப்பட்டுள்ளது, ஆனால் முன்பு அது தனிக் குடும்பமாக பிஸ்டாசியாசியில் குறிப்பிடபட்டு வந்தது.  

## விளக்கம்

இத்க் குடும்பத்தில் உள்ள மரங்கள் அல்லது புதர்கள், ஒவ்வொன்றிலும் தெளிவாகத் தோன்றாத சிறிய பூக்கள் உள்ளன. மேலும் இவற்றில் பிசின் அல்லது பால் உள்ளது. அது மிகவும் நஞ்சுத்தன்மையுடையதாக இருக்கலாம், கருப்பு நச்சு மரத்தில் இருப்பது போல சில நேரங்களில் கெட்டநாற்றம் வீசும். இக்குடும்ப தாவரங்களின் தண்டுகள், வேர்கள், இலைகளில் காணப்படும் கலன் இழையம் அமைப்பின் உள் இழைமப்பட்டையில் அமைந்துள்ள பிசின் கால்வாய்கள் இந்த குடும்பத்தின் அனைத்து உறுப்பினர்களின் சிறப்பியல்புகளாகும்.  

இக்குடும்பத் தாவரங்கள் இலையுதிர் அல்லது மாறாப் பசுமை கொண்டவை. இலைகள் மாறியமைந்தவை (அரிதாக எதிர்). பெரும்பாலும் முழு இலைகள். சிலவற்றில் மூன்று பிரிவு இலையும், சிலவற்றில் ஒற்றைக் கூட்டு இலையும் உண்டு. இலையடிச் செதில்கள் கிடையாது.  

இவற்றின் மலர்கள் கிளையின் அல்லது தண்டு இறுதியில் அல்லது இலை தண்டு சேரும் இடத்தில் கொத்து கொத்தாகக் கலப்பு மஞ்சரியாக வளரும். பெரும்பாலும் இந்த குடும்பத்தில், ஒருபால், இருபால் பூக்கள் கலந்து ஒரே கொத்தில் இருக்கும். புல்லி 3-5; அல்லி 3-5 பிரிந்தவை, தழுவு இதழமைப்புள்ளவை. கேசரம் சாதாரணமாக அல்லியிதழ்களத்தனை. சூலகம் மற்ற உறுப்புக்களுக்கு மேலுள்ளது, அல்லது அதற்கு அடியிலிருக்கும் ஆதான மண்டலத்தில் (Disc) சிறிதளவோ நிரம்பவோ அழுந்தியிருக்கும். சூலிலை 3-1. சூற்பை 1 அல்லது 2-6 அறைகள் உள்ளது. அறைக்கு ஒரு சூல் இருக்கும். பெரும்பாலும் கனிக்கு ஒரு சூலே முதிரும். கனி உள்ளோட்டுத் தசைக்கனி அல்லது கொட்டை. கொட்டை சிலவற்றில் வெடிக்கும்.  

கனிகள் முதிரும் போது அரிதாகவே வெடிக்கும். மேலும் பெரும்பாலும் உள்ளோட்டுச் சதைக்கனி ஆகும்.  

வித்துப் பூச்சுகள் மிகவும் மெல்லியவை. இந்தக் குடும்பத்தில் வித்தகவிழையம் சிறியதாகவோ, இல்லாமலோ கூட இருக்கும். வித்திலைகள் சதைப்பற்றுள்ளவை. முளையத்தைச் சுற்றி வெண்ணிழையம் இல்லாமல் விதைகள் தனித்து இருக்கும்.
# கிம் இல் சுங்

**கிம் இல் சுங்** (**Kim Il Sung**) (15 ஏப்ரல் 1912 – 8 சூலை 1994) வட கொரியாவின் முதல் அதிபர் ஆவார். கொரிய அரசியல்வாதி மற்றும் வட கொரியா நிறுவனத் தலைவர் ஆவார். இவர் வட கொரியாவின் பிரதம அமைச்சராக 1948 முதல் 1972 முடியவும், பின்னர் வட கொரிய அதிபராக 1972 முதல் 1994ல் இறக்கும் வரை ஆட்சி செய்தார். மேலும் இவர் வட கொரிய தொழிலாளர் கட்சியின் பொதுச் செயலாளராக 1949 முதல் 1994 முடிய பதவியில் இருந்தவர்.  

கொரியாவில் ஜப்பானின் ஆட்சி (1910-1945) முடிந்த போது, கிம் இல் சுங் 1950ல் தென் கொரியா மீது படையெடுத்தார். கொரியப் போரில் (1950-1953) தென் கொரியாவுக்கு ஆதரவாக ஐக்கிய நாடுகள் அவையின் சார்பாக ஐக்கிய அமெரிக்கப் படைகளும், வட கொரியாவுக்கு ஆதரவாக சோவியத் படைகளும் போரிட்டது.  

கிம் இல் சுங் தன்னை வழிபடும் முறையை வட கொரியா மக்களிடத்தில் பரப்பினார். 1980ல் தனது மூத்த மகன் கிம் ஜொங்-இல்லை கொரியத் தொழிலாளர் கட்சியின் அரசியல் குழுவின் தலைவராக தேர்வு செய்ய உதவினார். மேலும் கிம் ஜொங்-இல்லை தனது அடுத்த அரசியல் வாரிசாக அறிவித்தார்.  

கிம் இல் சுங்கின் மறைவிற்கு பிறகு அவரது மூத்த மகன் கிம் ஜொங்-இல் 9 ஏப்ரல் 1993 அன்று வட கொரியா அதிபராக பதவியேற்றுக் கொண்டார். கிம் ஜொங்-இல் வட கொரியாவின் அதிபராக பொறுப்பேற்றதும், தனது தந்தையும், முன்னாள் வட கொரிய அதிபரான கிம் இல் சுங்கின் பிறந்த நாளை ஒவ்வொரு ஆண்டும் மக்கள் கொண்டாடுவதற்கு வசதியாக வட கொரியா முழுவதும் பொது விடுமுறை அறிவித்தார். 1998ல் கிம் இல் சுங்கின் மறைவிற்கு 4 ஆண்டுகள் கழித்து கிம் இல் சுங் *கொரியக் குடியரசின் நித்திய அதிபர்* என அறிவிக்கப்பட்டார்.  

## இதனையும் காண்க
- தனிநபர் வழிபாடு
-
# ஐதர் அலியேவ்


**கைதார் அலீயெவ்** (*Heydar Alirza oghlu Aliyev*; ; 10 மே 1923 – 12 திசம்பர் 2003) அசர்பைஜான் அரசியல்வாதி ஆவார். இவர் அசர்பைஜானின் அரசுத்தலைவராக அக்டோபர் 1993 முதல் அக்டோபர் 2003 வரை பதவியில் இருந்தார். இவர் சோவியத் ஒன்றியம், அசர்பைஜான் சோவியத் குடியரசின் கேஜிபி உயர் அதிகாரியாக 1941 முதல் 1969 வரை 28 ஆண்டுகளும், சோவியத் ஒன்றியத்தின் முதலாவது துணைப் பிரதமராக 1982 முதல் 1987 வரை 6 ஆண்டுகளும் பணியாற்றினார். இவர் அசர்பைஜான் மக்களால் கொண்டாடப்படுகிறார். இவரது மறைவிற்குப் பின்னர் இவரது மகன் இல்ஹாம் அலியேவ் தற்போது அசர்பைஜானின் அரசுத்தலைவராக உள்ளார்.  

## இதனையும் காண்க
- ஐதர் அலியேவ் தனிநபர் வழிபாடு
- ஹெய்டர் அலியேவ் கலாச்சார மையம்
# ஆடு வாகனம்



**ஆடு வாகனம்** என்பது இந்து சமயத்தில் பல கடவுள்களுக்கு வாகனமாக உள்ளது. கௌமார முழுமுதற் கடவுளான முருகப்பெருமான் வாகனமாக கோயில்களில் ஆடு வாகனம் உலா செல்ல பயன்படுத்தப்படுகிறது. அக்னி, துர்க்கை அம்மன் ஆகியோருக்கு ஆடு வாகனமாக புராணங்களில் கூறப்படுகிறது.  

## வாகன அமைப்பு
ஆடு வாகனமானது நின்ற நிலையில் உள்ளது. வாகனத்தின் மேல் உற்சவரை அமர்த்த ஏதுவாக தாங்கு பலகை அமைக்கப்படுகிறது.  

## ஆடு வாகன காரணம்
அந்தணர், இந்திரன், அருந்தவர், அரன், அரி ஆகியோர் சிவபெருமானுக்காக பூமியில் இடத்தை தேர்ந்தெடுத்து யாகம் செய்தனர். அந்தணர்கள் கவனக்குறைவால் மந்திர உச்சரிப்பு மாறுபட்டது. உடனே யாகத்திலிருந்து செவ்வானம் போன்ற நிறத்துடன் ஓர் ஆட்டுக் கடா எழுந்தது. எதிர்வந்தோரை கொன்றது. வானத்திற்கு பறந்து சந்திரனின் தேரை உடைத்தது, பிரம்மலோகம் போன்ற இடங்களில் ஆட்டுக்கிடாவை கண்டு அஞ்சினர்.  

தங்களை காக்க வேண்டும் என கயிலாயத்தில் முருகப்பெருமானிடம் முறையிட்டனர். முருகப்பெருமான் வீரபத்திரரிடம் ஆட்டுக்கிடாவை பிடித்துவர சொன்னார். வீரபத்திரர் சென்று ஆட்டுகிடாவை பிடித்து முருகனிடம் தந்தார்.  

:நெருப்பில் உதித்து அங்கண் புவனம் அழித்துலவும்  
:செங்கட் சிடா அதனை சென்று சென்று கொணர்ந்து  
:அதன் மீது இவர்ந்து எண்திக்கும் விளையாடும் நாதா.  
:- கந்தர் கலி வெண்பா.  

## கோயில்களில் உலா நாட்கள்
- திருத்தணி முருகன் கோயிலில் மாசி மாத பிரம்மோற்சவ விழாவில் ஆட்டுக்கிடாய் வாகனத்தில் முருகப்பெருமான் உலா வருகிறார்.
- மயிலம் சுப்பிரமணிய சுவாமி கோயிலில் பங்குனி உத்திர விழாவில் ஆட்டுக்கிடாய் வாகனம் பயன்படுத்தப்படுகிறது.

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- பரங்கி நாற்காலி வாகனம்
- புருசா மிருக வாகனம்

## ஆதாரங்கள்
# பெத்தோங், தாய்லாந்து



**பெத்தோங்** (மலாய்: *Betong*; ஆங்கிலம்: *Betong* அல்லது *Betung*; தாய்: เบตง; bēː.tōŋ; சீனம்: 勿洞) என்பது தெற்கு தாய்லாந்தில், மலேசியா-தாய்லாந்து எல்லைக்கு அருகில் உள்ள ஒரு நகரமாகும். இந்த நகரம் பாங்காக்கிற்கு தெற்கே 1,590 கி.மீ. தொலைவில் உள்ளது. மேலும் 2023-ஆம் ஆண்டு புள்ளிவிவரங்களின்படி 29,935 மக்கள் தொகையைக் கொண்டுள்ளது.  

இந்த நகரம் தாய்லாந்தின் தெற்கு முனை நகரமாக இருந்தாலும், மலேசிய மாநிலமான பேராக் மாநிலத்தின் எல்லையில், மிக அருகாமையில் அமைந்து இருப்பதால், மலேசியச் சுற்றுலாப் பயணிகளின் இடையே மிகவும் பிரபலமாக உள்ளது.  

பெத்தோங் நகரம், யாலா (*Yala*) நகரத்தில் இருந்து 140 கி.மீ. தொலைவில் உள்ளது. இந்த நகரம் மலேசிய மாநிலங்களான பேராக் மற்றும் கெடா மாநிலங்களுடன் எல்லையைக் கொண்டுள்ளது. மேலும் இது மலேசியர்களுக்கான பிரபலமான சுற்றுலா தலங்களில் ஒன்றாகவும் விளங்குகிறது.  

## நிலவியல்

நிலவியல் அடிப்படையில் பெத்தோங் நகரம் ஒரு பள்ளத்தாக்குப் பகுதியில் அமைந்துள்ளது. தொலைவில் இருந்து பார்க்கும் போது மலைகளால் சூழப்பட்ட ஒரு குளம் போல் தெரியும். பெத்தோங்கின் மையப் பகுதியில் உள்ள முக்கியமான இடம், பெத்தோங் கால்வாய் (*Betong Canal*) ஆகும்.  

இந்தக் கால்வாய் மேற்கில் இருந்து கிழக்கு நோக்கிப் பாய்ந்து பட்டாணி ஆற்றில் சங்கமிக்கிறது. பள்ளத்தாக்கின் நிலப்பரப்பு காரணமாக, பெத்தோங்கைச் சுற்றியுள்ள பகுதி யாலா மற்றும் தெற்குப் பகுதியான பட்டாணி ஆற்றின் பிறப்பிடமாகவும் விளங்குகிறது.  

இங்கு பேங் லாங் அணை (*Bang Lang Dam*) உள்ளது. இது தென் எல்லை மாநிலங்களுக்கு மின்சார உற்பத்தி வழங்கி வருகிறது. யாலா நகரின் வெள்ளப் பிரச்சினையையும் ஓரளவிற்குத் தீர்க்கிறது. பெத்தோங்கில் ஆண்டு முழுவதும் மூடுபனி இருக்கும். எனவே "மூடுபனி மற்றும் அழகான பூக்கள் உள்ள நகரம்" (*A city in fog and beautiful flowers*) எனும் புனைப்பெயரையும் பெற்றது.  

## சொற்பிறப்பியல்

பெத்தோங் என்ற பெயர் உண்மையில் தாய் மொழிச் சொல் அல்ல. இதன் அசல் மலாய் பெயர் 'மூங்கில்' என்று பொருள்.  

## வரலாறு

1939 செப்டம்பர் 30-ஆம் தேதி, தெசபன் தம்போன் (*Thesaban Tambon*) எனும் துணை மாவட்ட நகராட்சி அமைக்கப்பட்டபோது, இந்த நகரம் உள்ளூர் நிர்வாக ஆட்சியாக உருவாக்கப்பட்டது. 20 பிப்ரவரி 2004-இல் இந்த நகரம் தெசபன் மியூயாங் (*Thesaban Mueang*) எனும் நகராட்சி நிலைக்கு மேம்படுத்தப்பட்டது.  

## பொருளாதாரம்

பெத்தோங் நகரின் பொருளாதாரத்தின் முக்கிய இயக்கியாக சுற்றுலாத் துறை விளங்குகிறது. மார்ச் 2022-இல், பெத்தோங் நகரில், வணிக வானூர்திகளுக்கான வானூர்தி நிலையம் திறக்கப்படும் வரையில், மேற்கத்திய சுற்றுலாப் பயணிகளின் வருகை அதிகமாக இல்லை.[4]  

இந்த நகரத்தில் 3,000 முதல் 5,000 வரையிலான பாலியல் தொழிலாளர்கள் வசிப்பதாகவும்; அவர்களில் பெரும்பாலோர் மலேசியச் சுற்றுலாப் பயணிகளுக்கு சேவைகள் செய்வதாகவும் அறியப்படுகிறது. 2014-ஆம் ஆண்டில், 466,913 வெளிநாட்டினர் பெத்தோங்கிற்கு வருகை தந்தனர். இதன் மூலம் 2,130 மில்லியன் பாட் வருவாய் கிடைத்தது. 2016-இல் சுற்றுலாப் பயணிகளின் எண்ணிக்கை 700,000-ஆக உயர்ந்தது.